
INFORMARE PRIVIND PRELUCRAREA DATELOR CU CARACTER PERSONAL 
pentru participanții la evenimentele dedicate cadrelor de competență organizate online de către Agenția Națională a Funcționarilor Publici (ANFP)

Contextul activității
Agenția Națională a Funcționarilor Publici (ANFP) organizează întâlniri online dedicate autorităților și instituțiilor publice, cu scopul de a clarifica prevederile din Codul administrativ, modificate și completate prin Legea nr. 165/2026, referitoare la elaborarea și avizarea cadrelor de competență.
În cadrul întâlnirilor, personalul de specialitate din ANFP va oferi sprijin reprezentanţilor autorităților și instituţiilor publice din administrația centrală și locală, pentru parcurgerea corectă a etapelor și pentru asigurarea aplicării unitare a prevederilor legale.
Vor fi abordate:
· Etapele procesului de elaborare și avizare a cadrelor de competență (conform Legii nr. 165/2026);
· Responsabilitățile autorităților și instituțiilor publice;
· Aspecte practice privind elaborarea și transmiterea cadrelor de competență.

Identitatea operatorului
În temeiul prevederilor articolului 12 din Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor — denumit în continuare „Regulament"), Agenția Națională a Funcționarilor Publici (ANFP), cu sediul în B-dul. Mircea Vodă nr. 44, Tronson III, sectorul 3, București, cod poștal 030669, tel. 0374.112.714, fax: 021.312.44.04, cod fiscal 12979825, în calitate de operator de date cu caracter personal, reprezentată legal de PREȘEDINTE, prin domnul Vasile-Felix COZMA, vă aduce la cunoștință următoarele aspecte privind prelucrarea datelor dumneavoastră cu caracter personal.

Datele de contact ale Responsabilului cu Protecția Datelor (DPO)
· Telefon: 0374 112 762
· Adresa de e-mail: dpo@anfp.gov.ro

Pentru exercitarea oricăruia dintre drepturile dumneavoastră prevăzute mai jos, vă rugăm să adresați cererile la datele de contact ale DPO. Termenul de răspuns este de cel mult o lună de la primirea cererii, conform articolului 12 alineatul (3) din Regulament.
1. Scopurile prelucrării și temeiul juridic
Scopul principal al prelucrării îl reprezintă organizarea evenimentelor online de clarificare a prevederilor din Codul administrativ, modificate și completate prin Legea nr. 165/2026, referitoare la elaborarea și avizarea cadrelor de competență.
Temeiul juridic al prelucrării îl constituie articolul 6 alineatul (1) litera e din Regulament — prelucrarea este necesară pentru îndeplinirea unei sarcini care servește unui interes public sau care rezultă din exercitarea autorității publice cu care este învestit operatorul. În cazul ANFP, această sarcină se concretizează prin obligația de a acorda asistență de specialitate compartimentelor de resurse umane din cadrul autorităților și instituţiilor publice referitor la aplicarea legislației privind funcția publică și funcționarii publici. 
Pentru anumite prelucrări auxiliare care depind de opțiunea individuală a participantului (de exemplu activarea camerei video sau a microfonului în timpul webinarului), temeiul juridic îl reprezintă consimțământul exprimat individual de participant, conform articolului 6 alineatul (1) litera a din Regulament. Acest consimțământ poate fi retras în orice moment, prin dezactivarea funcțiilor respective.
2. Sursa datelor cu caracter personal
Datele cu caracter personal ale participanților sunt furnizate direct de către aceștia, prin accesarea link-ului de conectare la eveniment pus la dispoziție de ANFP și prin participarea efectivă la eveniment. Invitațiile pentru webinare sunt diseminate prin Portantul de management al funcției publice și al funcționarilor publici către responsabilul desemnat din cadrul departamentelor de resurse umane al instituțiilor și autorităților publice, care le distribuie ulterior în interiorul propriei organizații. Înrolarea la eveniment este voluntară și directă — persoana interesată/ desemnată participă individual accesând linkul și completând individual datele necesare.
3. Categoriile de date cu caracter personal prelucrate
În cadrul activităților de organizare și desfășurare a evenimentelor online de clarificare a prevederilor din Codul administrativ, modificate și completate prin Legea nr. 165/2026, referitoare la elaborarea și avizarea cadrelor de competență, ANFP prelucrează următoarele categorii de date cu caracter personal:
· Date de identificare: nume și prenume.
· Date de contact: adresa de e-mail.
· Date profesionale: instituția de proveniență, direcția sau compartimentul, funcția publică deținută.
· Date privind imaginea și sunetul transmis în timp real pe durata webinarului, în cazul în care participantul alege să activeze camera video și/sau microfonul. 
· Date tehnice furnizate de platforma Webex: ziua, luna, anul, ora și minutul înscrierii pe platformă, data și ora acțiunilor tehnice (conectare, deconectare, prezență în sesiune).

Furnizarea datelor de identificare, contact și profesionale este necesară pentru participarea la webinar; refuzul furnizării conduce la imposibilitatea participării, fără alte consecințe pentru persoana interesată. Activarea camerei video și a microfonului în timpul webinarului este însă facultativă — participantul poate menține aceste funcții oprite pe toată durata evenimentului.
4. Destinatarii sau categoriile de destinatari ai datelor
Datele cu caracter personal ale participanților sunt accesate exclusiv de personalul ANFP cu atribuții în elaborarea și avizarea cadrelor de competență și în derularea activităților de comunicare ale ANFP.
Pentru transmiterea online a webinarelor, ANFP utilizează platforma Webex, operată de Cisco Systems, Inc., în calitate de persoană împuternicită conform articolului 28 din Regulament. Relația contractuală dintre ANFP și furnizorul platformei este formalizată printr-un acord de abonament cu clauze specifice de prelucrare a datelor cu caracter personal. Informații suplimentare privind politicile Cisco de protecție a datelor sunt disponibile la adresa https://www.cisco.com/c/en/us/about/trust-center/data-protection-and-privacy.html.
5. Transferul datelor către țări terțe sau organizații internaționale
ANFP nu transferă datele dumneavoastră cu caracter personal către alte țări terțe sau organizații internaționale, în afara prelucrării tehnice efectuate prin platforma Webex în condițiile menționate la punctul 4.
6. Perioada de stocare a datelor
Perioadele de stocare a datelor cu caracter personal sunt diferențiate, în funcție de categoria de date și de scopul prelucrării, după cum urmează:
· Datele tehnice de conectare la platforma Webex (log-uri de acces): 30 de zile de la data evenimentului, conform politicilor tehnice ale furnizorului platformei.
· Imaginea și sunetul transmis în timpul webinarului: NU sunt stocate — sunt prelucrate exclusiv în timpul transmisiei live.
7. Drepturile persoanei vizate
În calitate de persoană vizată, beneficiați de următoarele drepturi prevăzute la articolele 15-22 din Regulament:
· Dreptul de acces (articolul 15) — de a obține confirmarea că se prelucrează sau nu date cu caracter personal care vă privesc și acces la aceste date.
· Dreptul la rectificare (articolul 16) — de a obține rectificarea datelor inexacte și completarea datelor incomplete.
· Dreptul la ștergere (articolul 17) — de a obține ștergerea datelor în condițiile prevăzute de Regulament, inclusiv în situația retragerii consimțământului acolo unde acesta a fost temeiul prelucrării.
· Dreptul la restricționarea prelucrării (articolul 18) — de a obține restricționarea prelucrării atunci când contestați exactitatea datelor, până la verificarea acestora.
· Dreptul la portabilitatea datelor (articolul 20) — de a primi datele cu caracter personal care vă privesc, într-un format structurat, utilizat în mod curent și care poate fi citit automat, și de a le transmite altui operator.
· Dreptul la opoziție (articolul 21) — de a vă opune prelucrării din motive legate de situația dumneavoastră particulară.
· Dreptul de a nu face obiectul unei decizii automatizate (articolul 22) — datele dumneavoastră nu fac obiectul unei decizii bazate exclusiv pe prelucrare automată, inclusiv crearea de profiluri, care să producă efecte juridice sau să vă afecteze într-un mod similar.

Pentru exercitarea oricăruia dintre aceste drepturi, vă rugăm să adresați cererea la dpo@anfp.gov.ro. Termenul de răspuns este de cel mult o lună de la primirea cererii, conform articolului 12 alineatul (3) din Regulament.
8. Dreptul de a depune plângere
Atunci când constatați că vă sunt încălcate drepturile, aveți dreptul de a depune plângere la Autoritatea Națională de Supraveghere a Prelucrării Datelor cu Caracter Personal, accesibilă la adresa https://www.dataprotection.ro/, cu respectarea procedurii aplicabile și informarea prealabilă a ANFP.
9. Securitatea prelucrării
ANFP aplică măsuri tehnice și organizatorice adecvate pentru protejarea datelor cu caracter personal împotriva prelucrării neautorizate sau ilegale, împotriva pierderii, distrugerii sau a deteriorării accidentale, conform articolului 32 din Regulament. Aceste măsuri sunt aplicate începând cu momentul proiectării și pe parcursul întregului ciclu de prelucrare, conform principiilor protecției datelor încă din etapa proiectării și a protecției datelor în mod implicit (articolul 25 din Regulament).
10. Prelucrare ulterioară a datelor
În cazul în care ANFP intenționează să prelucreze ulterior datele cu caracter personal într-un alt scop decât cel pentru care acestea au fost colectate, vă va furniza, înainte de această prelucrare ulterioară, informații privind scopul secundar respectiv și orice informații suplimentare relevante, cu respectarea articolului 13 alineatul (3) din Regulament.
11. Resurse complementare
Detalii privind prelucrarea datelor cu caracter personal la nivelul ANFP sunt disponibile la adresa https://www.anfp.gov.ro/contact/prelucrarea-datelor-cu-caracter-personal/.

Vă mulțumim pentru interesul acordat!

Operator de date cu caracter personal în conformitate cu Regulamentul (UE) 2016/679 al Parlamentului European și al Consiliului din 27 aprilie 2016

